Predkladacia správa

Správu o činnosti hlavného hraničného splnomocnenca Slovenskej republiky za rok 2002 predkladá na rokovanie vlády Slovenskej republiky minister vnútra na základe čl. 4 ods. 2 Štatútu hlavného hraničného splnomocnenca Slovenskej republiky, schváleného uznesením vlády Slovenskej republiky č. 126 z 13. februára 2003.

Správa informuje o činnosti hlavného hraničného splnomocnenca Slovenskej republiky a dosiahnutých výsledkoch za obdobie predchádzajúceho roka.

Vzhľadom na informatívny charakter materiálu, správa nebola predmetom pripomienkového konania v súlade s ustanovením čl. 10 ods. 6 písm. a/ Smernice na prípravu a predkladanie materiálov na rokovanie vlády Slovenskej republiky.

Predložená správa nemá finančný, ekonomický a enviromentálny vplyv a ani vplyv na zamestnanosť.